**Tukutuku Ako mō Hangarau**

|  |  |
| --- | --- |
| **Ngā Whakaaro Whānui** |  |
| **Ngā Akoranga Tāpua****Taumata 6-8 o Te Marautanga o Aotearoa** |
| **Taumata 6** | **Taumata 7** | **Taumata 8** |
| **Nō te ao Māori te Hangarau** | * Mātāmua te noho mai o te mātauranga Māori, ngā kōrero tuku iho, ngā tukanga me ngā tikanga Māori hei tūāpapa mō te hangarau.
 |
| Ka mōhio te ākonga:* ki te wāhi ki te mātauranga Māori, ngā kōrero tuku iho, ngā tukanga me ngā tikanga Māori i te hangarau.
* ki ngā hangarau taketake.
* ki tana tū hei kaihangarau Māori.
 | Ka mōhio te ākonga:* ki te whakatinanatanga o ngā mātauranga Māori, ngā kōrero tuku iho, ngā tukanga me ngā tikanga Māori i te hangarau mō ōna uri, mō ōna hapori.
* ki te wāhi ki ngā hangarau taketake i ngā hangarau tūroa.
* ki āna mahi hei kaihangarau Māori.
 | Ka mōhio te ākonga:* ki te whakatinanatanga o ngā mātauranga Māori, ngā kōrero tuku iho, ngā tukanga me ngā tikanga Māori i te hangarau mō te ao.
* ki te wāhi ki ngā hangarau taketake i ngā hangarau tūroa.
* ki āna mahi me āna kawenga hei kaihangarau Māori.
 |
| **Mā te Hangarau e ea ai te hiahia** | * Ko tā te hangarau he whakaea i ngā hiahia o āna kaiwhakamahi, tangata mai, koiora atu. Mā te kaihangarau e kapo ake aua hiahia me te whakaea mā te waihanga i tētahi hanga.
 |
| Ka mōhio te ākonga:* ki te wāhi ki te hangarau hei whakaea i ngā hiahia o tētahi tangata.
* ki te whaitake o te tukanga hangarau.
* ki tana tū hei kaihangarau ki te whakaea hiahia, ki te whakaputa hanga.
 | Ka mōhio te ākonga:* ki te wāhi ki te hangarau hei whakaea i ngā hiahia o tētahi rōpū, marae, hapū, hapori rānei, i tētahi koiora rānei i tōna ao.
* ki te whaitake o te whai i tētahi tukanga hangarau.
* ki āna mahi hei kaihangarau ki te whakaea hiahia, ki te whakaputa hanga.
 | Ka mōhio te ākonga:* ki te wāhi ki te hangarau hei whakaea i ngā hiahia o tētahi rōpū, marae, hapū, hapori, iwi rānei, i tētahi koiora rānei i tōna ao, i te ao whānui tonu hoki.
* ki te whaitake o te whai i tētahi tukanga me te mauhanga i te tukanga ka whāia.
* ki āna mahi me āna kawenga hei kaihangarau ki te whakaea hiahia, ki te whakaputa hanga.
 |
| **Mātua te whanaungatanga i te Hangarau** | * He nui ngā whanaungatanga e tika ana kia whakaarohia, kia arohia, kia hāpaitia hoki e te kaihangarau i āna mahi. Me tika hoki te pāhekohekotanga o ēnei whanaungatanga katoa e whaihua ai te hanga.
 |
| Ka mōhio te ākonga:* ki ngā āhuatanga o te whanaungatanga ka ārahi i ngā mahi hangarau.
* ki te whakarite i a ia anō me āna mahi hei kaihangarau kia tika te pāhekohekotanga o ngā whanaungatanga kia puta ai he hanga.
 | Ka mōhio te ākonga: * ki te wāhi ki ngā whanaungatanga hei ārahi i ngā mahi hangarau.
* ki te whakarite i āna mahi hei kaihangarau kia tika te pāhekohekotanga o ngā whanaungatanga kia puta ai he hanga kounga.
 | Ka mōhio te ākonga: * ki te whakamatua i te whanaungatanga i roto i āna mahi hei kaihangarau me te whakatinana kia tika ngā pāhekohekotanga i roto i te hanga kounga ka whakaputaina.
 |
| **Me toitū te taiao i te Hangarau** | * Tūturu me whata ki runga te toitūtanga o te taiao i roto i ngā mahi hangarau katoa – ngā tukanga, ngā rawa, ngā mātāpono, ngā kōrero, ngā aha atu hoki.
 |
| Ka mōhio te ākonga:* ki te wāhi nui ki te toitūtanga o te taiao i roto i āna mahi hangarau.
* ki ngā ara tautohu i ngā āhuatanga hangarau e toitū ai te taiao.
* ki tana tū hei kaitiaki i te taiao.
 | Ka mōhio te ākonga:* ki te whakarite ki te aro ki te toitūtanga o te taiao i roto i āna mahi hangarau.
* ki ngā āhuatanga hangarau me ngā rawa hanga taputapu e toitū ai te taiao.
* ki tana tū hei kaitiaki i tōna ao, i tōna taiao.
 | Ka mōhio te ākonga:* ki te whakatinana i ngā whakaaro ki te toitūtanga o te taiao i roto i āna mahi hangarau.
* ki ngā hangarau me ngā rawa hanga taputapu e toitū ai te taiao.
* ki tana tū hei kaitiaki i tōna ao, i tōna taiao, i te ao whānui tonu.
 |